En lastbil overhalede, mens personbil drejede til venstre. Det betød, at begge køretøjer havnede i grøften.

To køretøjer stødte sammen i morgentrafikken ved Bindslev. - Uheldet skete, da en personbil tilsyneladende var i gang med at svinge til venstre. På samme tid blev bilen overhalet af en lastbil med en minigraver på ladet, og det betød, at de stødte sammen og havnede i grøften, fortæller Heine Hansen, vagchef ved Nordjyllands Politi. Chaufføren i personbilen klagede over smerter i nakken, derfor blev bilen skåret op, og føreren frigjort. - De meldinger, jeg har lige nu, går på, at chaufføren for lastbilen er uskadt, mens føreren af personbilen er kørt til skadestuen uden alvorlige skader, fortæller vagtchefen.